Hjælp til voldsofre inviterer til forårsbanko. Overskuddet vil gå ubeskåret til voldsofre i Nordjylland.

Tirsdag den 24. april klokken 18.30 i Multihallen ved Gl. Lindholm Skole i Nørresundby er der banko mod bank. Det er Hjælp til voldsofres afdeling i Nordjylland, der står for arrangementet. Her kan folk møde op og hygge sig med god samvittighed. Overskuddet går nemlig ubeskåret til ofre af vold, røveri, voldtægt og incest. Men som et rigtigt banko kan man også vinde præmier. Så enten går du derfra med god samvittighed eller en præmie. Der kan reserveres bord på 2299 4092. Så er du i hvert fald sikker på at kunne hjælpe voldsofre.